Identificator

Le parolas, numeros, litteras o symbolos pote sequer un systema de codification (in le qual litteras, digitos, parolas o symbolos sustene, representa, ideas o nomines plus longe) o illos pote esser simplemente arbitrari. Quando un identificator seque un systema de codification, illo es sovente referite como codification o codification del ID. Per exemplo le standard del registro de metadatos ISO/IEC 11179 defini un codification como systema de symbolos valide que substitue valores plus longe in contrasto al identificatores sin acception symbolic. Identificatores que non seque ulle schema de codification es sovente appellate IDs arbitrari; illos es assignate arbitrarimente e non ha un major acception.

Le identificator unic (UID) es un identificator que se refere a un singule instantia, solo un particular objecto in le universo. Un numero de parte es un identificator, ma illo non es un identificator  ''unic'' proque, un numero serial es necessari pro identificar ''cata instantia'' del designo de parte. Assi le identificator "Model T" identifica le classe (modello) de automobiles que comprende le Model T del Ford; ma le identificator unic "Model T numero de serie 159.862" identifica un specific membro de ille classe que es: ille particular auto Model T, proprietari per un specific persona.

Le conceptos de nomine e  de identificator es denotativemente equal e le terminos es assi denotativemente synonymos; ma illes non es sempre connotativemente synonymos, perque nomines de codification e numeros de ID es sovente connotativemente distincte del nomines, in le senso de traditional denomination del lingua natural. Per exemplo, ambe "Jamie Zawinski" e "Empleato numero 20 de Netscape" es identificatores pro le mesme specific esser human, ma le normal connotation del lingua anglese pote considerar "Jamie Zawinski" un "nomine" e non un "identificator", dum illo considera "Empleato numero 20 de Netscape" un "identificator" e non un "nomine". Isto es un indistinction emic plus tosto que etic.